Фацели

Фаце́ли () у зайæгойты мыггаг.

 Мыдхæссæг зайæгой 
Мыдхæссæг зайæгойтæй стыр нысаниуæг ис фацелийæн (Phacelia tanacetifolia). Уымæн йæ иу гектар дæтты мыд 1000 килограммы онг.
Фацели Phacelia tanacetifolia у иуазон зайæгой, кæцы зайы мæгуырбын зæххы дæр. Фылдæр нектар радтыны тыххæй фацели тыд кæм уа, уыцы зæххы хъæуы схъацæн кæнын фосфор-калион хъацæнтæй. Уый тыххæй алы гектармæ дæр бахæссын хъæуы фæйнæ дыууæ центнеры бæрц уыцы хъацæнтæй. Фацели дидинæг рафтауы йæ байтыдæй 40—60 боны фæстæ. Иу гектарæн тауинаг хъæуы 8—12 килограммы. Йæ тауинаг у тынг лыстæг. Куы йæ тауынц, уæд æм бафтауынц дыууæ хайы змис, кæнæ хырхæйфадæнтæ, цæмæй æмхуызондæр тыд æрцæуаТедеты Хъауырбег. Æххуыс мыдгæсæн. Рауагъдад «Ирыстон», Цхинвал 1979.

Тауынц æй куыд уалдзæг, афтæ фæззæг дæр. Фæззыгон тыд куы æрцæуы, уæд дидинæг рафтауы майы мæйы æмбисмæ. Фацели уазалæй нæ тæрсы. Уый сывзæры 10—13 бонмæ, дидинæг фефтауы 35 боны бæрц. Фацели дидинæг рафтауыны фæстæ хорз у силосæн дæр.

 Фиппаинæгтæ 

Категори:Зайæгойтæ алфавитмæ гæсгæ
Категори:Мыдхæссæг зайæгойтæ